จับตา 5 หุ้นท่องเที่ยววิ่งคึก! สธ.ชง “ศบค.” วันนี้ เลิก RT-PCR เปลี่ยนใช้ ATK เริ่มพ.ค.
จับตา 5 หุ้นท่องเที่ยววิ่งคึก! สธ.ชง “ศบค.” วันนี้ เลิก RT-PCR เปลี่ยนใช้ ATK เริ่มพ.ค. ชู AOT-ERW-CENTEL-MINT-SHR นำทีมเด่น
จับตา 5 หุ้นท่องเที่ยววิ่งคึก! สธ.ชง “ศบค.” วันนี้ เลิก RT-PCR เปลี่ยนใช้ ATK เริ่มพ.ค. ชู AOT-ERW-CENTEL-MINT-SHR นำทีมเด่น
8 เม.ย. 2565

บล.เคทีบีเอสที ระบุในบทวิเคราะห์วันนี้(8 เม.ย.2565) ว่า กลุ่มท่องเที่ยวแนะนำลงทุน “มากกว่าตลาด”  (Overweight) จากประเด็นนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข (สธ.) กล่าวว่า ในการประชุมศูนย์บริหารสถานการณ์แพร่ระบาดของ โรคติดเชื้อไวรัสโคโรนา 2019 (ศบค.) ชุดใหญ่ วันที่ 8 เม.ย.2565 สธ.จะเสนองดการตรวจ โควิด-19 ด้วยวิธี RT-PCR ในผู้ที่เดินทางเข้าประเทศ โดยให้ใช้การตรวจ ATK แทน ให้สอดคล้องกับสถานการณ์โควิด-19 ที่กำลังจะกลายเป็นโรคประจำถิ่นและการเปิดประเทศ
อย่างไรก็ตาม หากสามารถผ่านสถานการณ์ช่วงสงกรานต์ไปได้ด้วยดี จะสะท้อนว่าประชาชนมีความเข้าใจ ในการอยู่ร่วมกับโควิด-19 ได้ดี จึงจะมีการพิจารณาผ่อนคลายมาตรการต่างๆมากขึ้น โดยจะมีผลหลังเทศกาลสงกรานต์
โดยKTBST: มองเป็นบวกต่อประเด็นดังกล่าว โดยการยกเลิกการตรวจ RT-PCR ในผู้ที่เดินทางเข้าประเทศ โดยให้ใช้การตรวจ ATK แทน ถือว่าทำให้มีความสะดวกสบายและรวดเร็วมากขึ้นในการเข้ามาเดินทางท่องเที่ยวในประเทศไทย ซึ่งจะช่วยให้จำ นวนนักท่องเที่ยวต่างชาติเข้ามาไทยเยอะมากขึ้นไปอีกในช่วงหลังสงกรานต์
โดยคาดว่าน่าจะเห็นนโยบายนี้เริ่มใช้วันที่ 1 พ.ค. นี้ (จากของเดิมที่ยกเลิกการตรวจ RT-PCR ก่อนเข้าไทย ที่ทำให้จำนวนนักท่องเที่ยวเข้ามาเพิ่มขึ้นตั้งแต่วันที่ 1 เม.ย. ที่ผ่านมา)
ขณะที่หลังจากนี้จะมีการเร่งทำให้โควิดเป็นโรคประจำถิ่นในวันที่ 1 ก.ค. 22 ยิ่งเป็นตัวช่วยปลดล็อกให้นักท่องเที่ยวต่างชาติเข้ามาได้ง่ายมากขึ้น คล้ายกับการเปิดประเทศอย่างเต็มรูปแบบ โดยหุ้นในกลุ่มโรงแรมที่จะได้รับผลบวกจากข่าวดังกล่าวจากมากไปน้อยเรียงตามสัดส่วนรายได้ในประเทศไทย ได้แก่ ได้แก่ บริษัท ดิ เอราวัณ กรุ๊ป จำกัด (มหาชน) หรือ ERW , บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT, บริษัท เอส โฮเทล แอนด์ รีสอร์ท จำกัด (มหาชน)  หรือ SHR
สำหรับหุ้นกลุ่มTourism ยังให้น้ำหนักการลงทุนเป็น “มากกว่าตลาด” โดยจากประเด็นนี้ ERW (ซื้อ/เป้า 3.90 บาท) จะได้ประโยชน์สูงสุดจากสัดส่วนรายได้โรงแรมในประเทศสูงสุดในกลุ่มราว 90% และบริษัท ท่าอากาศยานไทย จำกัด (มหาชน)  หรือ AOT (ซื้อ/เป้า 76.00 บาท) จากจำนวนผู้โดยสารจะมีโอกาสฟื้นตัวได้เร็วขึ้น นอกจากนี้ยังชอบ SPA (ซื้อ/เป้า 8.20 บาท) โดยมีมุมมองเป็นบวกมากขึ้นจากที่เริ่มเห็นจำนวนนักท่องเที่ยวกลับเข้ามาเที่ยวไทยมากขึ้น